KESKAJA KLUBI Vastlapidustused keskajal
2025-02-20 18:00 - 19:30 (Europe/Tallinn) | Hopneri maja Diele (Vanaturu kael 3), Vanaturu kael 3, Tallinn, Eesti
Vastlapidustustest keskajal räägib ajaloolane Anu Mänd
Kui tänapäeval tähistame vastlapäeva üheainsa päevana, siis keskajal oli vastlate näol tegemist umbes kahenädalase pidustuste perioodiga, mille käigus toimus mitmesuguseid tseremooniaid, mänge ja muid meelelahutusi. Kõige rohkem on andmeid säilinud kaupmeeste Suurgildi ja Mustpeade vennaskonna vastlajootude kohta, lihtrahva peokommetest on vähem teada. Loengus käsitletakse vastlate nime tähendust, pidustuste kestust ja kombestikku, sööki ja jooki. Samuti räägitakse põhjustest, miks lõbusad vastlajoodud pärast reformatsiooni järk-järgult hääbusid.
Anu Mänd (Tartu Ülikool) on ajaloolane ja kunstiajaloolane, kelle uurimisteemade hulka kuuluvad keskaegse ja varauusaegse Läänemere piirkonna kultuurilugu, sealhulgas gildide ja vennaskondade ajalugu ja peokombestik.t
Keskaja klubi küsimused ja info: anne@folkart.ee

Osta pilet
